सामग्री: विशाखापट्टणममध्येच राहणारे आणि काम करणारे डॉ. राव आता पुन्हा या आठवड्यात चर्चेचा विषय ठरले आहेत. कारण त्यांचा एक व्हीडिओ सध्या व्हायरल झालाय.. 

पोलीस विशाखापट्टणमच्या हायवेवरून डॉ. राव यांना नेत असल्याचं या व्हिडिओमध्ये दिसतं. यानंतर त्यांची रवानगी मेंटल हॉस्पिटल - मनोरुग्णालयात करण्यात आल्याचं अधिकाऱ्यांनी सांगितलंय. 

हॉस्पिटलमधला संरक्षक वस्तूंचा तुटवडा वा हॉस्पिटलमधल्या निष्काळजीपणाबद्दल आवाज उठवणाऱ्या भारतातल्या काही डॉक्टर्सना सध्या टीकेला सामोरं जावं लागतंय. 

डॉ. राव यांच्यासोबत काय घडलं?

सोशल मीडिया आणि व्हॉट्सअॅपवरून व्हायरल झालेल्या या व्हीडिओमध्ये अनेक गोंधळात टाकणाऱ्या गोष्टी दिसत आहेत. शनिवारी (16 मे)  हा सगळा प्रकार घडला. 

यामध्ये सुरुवातीला डॉ. राव त्यांच्या कारमध्ये बसलेले दिसतात.  त्यांच्या अंगावर शर्ट नाहीये आणि रस्त्याच्या कडेला पार्क केलेल्या कारमध्ये बसून ते पोलिसांवर ओरडतायत. 

दुसऱ्या एका व्हीडिओमध्ये ते रस्त्यावर पडलेले आहेत, त्यांचे हात मागे बांधलेले आहेत आणि एक पोलिस कॉन्स्टेबल त्यांना दंडुक्याने मारताना दिसतो. या कॉन्स्टेबलला निलंबित करण्यात आलं असून त्याची चौकशी करण्यात येणार असल्याचं पोलिसांनी सांगितलं. तर शेवटच्या एका व्हीडिओमध्ये पोलिस त्यांना रिक्शामध्ये कोंबताना दिसतात. समोर भांबावलेल्या बघ्यांची गर्दी आहे. 

पोलीस घेऊन जाण्यापूर्वी डॉ. राव तिथे जमा झालेल्या स्थानिक पत्रकारांशी बोलले. 

पोलिसांनी आपल्याला अडवून जबरदस्तीने कारबाहेर काढल्याचं त्यांनी सांगितलं. "त्यांनी माझा फोन आणि पाकिट हिसकावून घेतलं. त्यांनी मला मारहाण केली," राव यांनी आरोप केला आहे. 

डॉ. राव यांना ताब्यात घेण्यात आल्याने वादाला सुरुवात झालीय. राज्यातलं सरकार ज्या प्रकारे परिस्थिती हाताळतंय यावर सोशल मीडिया युजर्स आणि इतरांनी टीका केलेली आहे. विरोधी पक्षांनीही या वाद उडी घेतली असून पोलिसांनी बळाचा वापर केल्याचा आरोप केलाय. 

डॉ. राव यांना यापूर्वीच निलंबित करण्यात आलेलं होतं, त्यामुळे हे प्रकरण अजूनच नाजूक झालंय. 

डॉ. राव यांना का निलंबित करण्यात आलं?

काम करताना संरक्षण देणारे पुरेसे गाऊन्स आणि मास्क डॉक्टर्सना देण्यात येत नसल्याचं सरकारी हॉस्पिटलमध्ये काम करणाऱ्या डॉ. राव यांनी 3 एप्रिलला मीडियाला सांगितलं होतं. 

अधिकाऱ्यांसोबतच्या बैठकीमध्ये याविषयी बोलल्यानंतर आपल्याला बैठकीतून बाहेर पडायला...\nमागील सामग्री खालीलप्रमाणे सारांशित केली जाऊ शकते:
PPE किट्सच्या तुटवड्याबद्दल आवाज उठवल्यानंतर भूलतज्ज्ञ असणारे डॉ. सुधाकर राव पहिल्यांदा चर्चेत आले होते.